Július 18.

Névnapok: Frigyes + Arnó, Arnold, Arnolda, Arnót, Frederik, Fremont, Hedda, Hédi, Hedvig, Jusztián, Jusztin, Kámea, Kamill, Kamilla, Kamilló, Lantos, Milán, Milka, Milla, Mila, Milli, Milton, Mirkó, Szemőke, Zomilla

Események 
 64 – Róma leégését követően Néró római császár megkezdi a keresztények üldözését.
 1291 – III. András hadai bevonulnak Ausztriába
 1658 – A német birodalmi választófejedelmek testülete I. Lipót királyt császárrá választja.
 1703 – II. Rákóczi Ferenc csapataival átkel a Tiszán
 1830 – Uruguay deklarálta függetlenségét.
 1849 – Szemere Bertalan miniszterelnök megtiltja a köztisztviselőknek, hogy szolgálati ügyekben az illetékes minisztériumokat megkerülve egyenesen Kossuth kormányzóelnökhöz forduljanak.
 1863 – az Orosz Birodalomban a valujevi körlevél megtiltja az ukrán nyelv használatát az oktatásban, valamint az ukrán nyelvű tudományos-ismeretterjesztő és vallási tárgyú könyvek kiadását
 1870 – Az I. vatikáni zsinat elfogadja a pápai tévedhetetlenség vagy csalatkozhatatlanság (infallibilitas) dogmáját.
 1872 – Megnyitják a Magyar Keleti Vasút Tövis – Segesvár közti vonalát.
 1874 – A király szentesíti az országos statisztikai nyilvántartás szervezéséről szóló törvénycikket.
 1879 – Adolf Erik Nordenskiöld elsőként hajózik át az északkeleti átjárón.
 1911 – Megalakul a pártonkívüli függetlenségiek blokkja. A képviselőházban obstrukciós jelleget ölt a véderővita.
 1915 – Első világháború: A második isonzói csata kezdete, az olasz hadsereg nagy erejű támadásával szemben az Osztrák–Magyar Monarchia sikeresen védekezik, de igen nagy emberveszteség árán.
 1918 – Elkezdődik az antant döntő támadása a nyugati hadszíntéren Soissonnál.
 1925 – Megjelenik Hitler könyve, a Mein Kampf.
 1926 – Báró Kemény János kezdeményezésére Marosvécsen megalakul a helikoni közösség.
 1929 – Kihirdetik a törvénycikket a Nemzeti Közművelődési Alap létesítéséről. 
 1931 – Magyarország és Németország kereskedelmi szerződést köt, ami Magyarországnak a búzakivitelre 25%-os vámkedvezményt biztosít.
 1932 – A rendőrség letartóztatja Killián Györgyöt, a Kommunista Ifjúmunkások Magyarországi Szövetségének titkárát.
 1936 – Francisco Franco tábornok irányításával a jobboldali erők lázadást robbantanak ki Spanyolországban.  
 1951 – Befejeződnek a jelentős mértékű kitelepítések Budapestről (13 ezer „osztályidegen” személy kényszer-költöztetése zömmel a Hortobágyra). A kitelepítési rendelet június 17-én jelent meg.
 1953 – Megjelenik Elvis Presley első lemeze, a „My Happiness”, amit édesanyjának ajánlott.
 1956 – Az MDP KV ülésén Rákosi Mátyás helyett Gerő Ernő lesz a KV első titkára, Farkas Mihályt kizárják az MDP-ből
 1958 – A bíróság súlyos börtönbüntetéssel sújtja a Borsod-Abaúj-Zemplén megyeii Munkástanács vezetőit (Földvári Rudolf, Nagy Attila és társaik)
 1964 – Megjelenik a The Beatles „A Hard Day’s Night” c. albuma.
 1966 – A Karlovy Vary filmfesztivál fődíját Kovács András Hideg napok című filmje kapja.
 1968 – Megalapítják az Intelt. 
 1970 – Ingyenes koncertet ad a Pink Floyd és a Deep Purple a Hyde Parkban, Londonban.
 1973 – Magyarországon tárgyal Kurt Waldheim ENSZ főtitkár.
 1974 – John Lennont kiutasítják az Amerikai Egyesült Államokból, mert 1968-ban Angliában bűnösnek találták marihuána birtoklása miatt, ezért nem hosszabbíthatta meg vízumát.
 1980 – India 7. űrhatalomként saját fejlesztésű rakétával indítja a Rohini–1 nevű műholdat.
 1989 – Morvai Ferenc kazángyáros a TASSZ-on keresztül bejelenti, hogy Barguzinban megtalálták Petőfi Sándor sírját.
 1994 – Lettország átadja PfP jelentkezési okmányát.
 1998 – Megkezdheti működését az ENSZ tagországai által létrehozott Nemzetközi Törvényszék Hágában, feladata az emberiség elleni bűntettek, népirtás, háborús bűnök, a délszláv háború tettesei fölötti ítélkezés.
 2007 – Erőteljes robbanás rázta meg a New York-i Manhattan városrész központját – közel a Grand Central vasúti pályaudvarhoz –, amikor felrobban egy transzformátor.
 2015 – Megkezdi adását az M4 Sport nevű közszolgálati sportcsatorna.

Sportesemények 
Formula–1
 1953 –  brit nagydíj, Silverstone - Győztes:  Alberto Ascari (Ferrari)
 1959 –  brit nagydíj, Aintree - Győztes:  Jack Brabham (Cooper Climax)
 1965 –  holland nagydíj, Zandvoort - Győztes:  Jim Clark (Lotus Climax)
 1970 –  brit nagydíj, Brands Hatch - Győztes:  Jochen Rindt (Lotus Ford)
 1976 –  brit nagydíj, Brands Hatch - Győztes:  Niki Lauda (Ferrari)
 1981 –  brit nagydíj, Silverstone - Győztes:  John Watson (McLaren Ford)
 1982 –  brit nagydíj, Brands Hatch - Győztes:  Niki Lauda (McLaren Ford)

Születések 
 1504 - Heinrich Bullinger svájci reformátor († 1575)
 1552 – I. Rudolf magyar király (II. Rudolf néven német-római császár) († 1612)
 1768 – Jean-Robert Argand francia matematikus († 1822)
 1781 – Benke József magyar színész, színházigazgató († 1855)
 1811 – William Makepeace Thackeray viktoriánus angol regényíró († 1863)
 1833 – Keleti Károly közgazdász, statisztikus, iparpolitikus († 1892)
 1837 – Vaszil Levszki bolgár forradalmár, nemzeti hős. († 1873)
 1850 – Deák-Ébner Lajos magyar festőművész († 1934)
 1853 – Hendrik Lorentz Nobel-díjas holland fizikus († 1928)
 1872 – Julius Fučík cseh zeneszerző, a világon legismertebb cirkuszi bevonulási induló, a Gladiátorok bevonulása (Vjezd gladiátorů) szerzője († 1916)
 1887 – Vidkun Quisling norvég katonatiszt, náci-kollaboráns politikus († 1945)
 1902 – Weiszfeiler Gyula magyar mikrobiológus, immunológus († 1984)
 1903
 Gerecs Árpád vegyészmérnök, kémikus, az MTA tagja († 1982)
 Horusitzky Zoltán magyar zeneszerző († 1985)
 1904 – Farkas Mihály (er. Lőwy Mihály) magyar kommunista pártmunkás, honvédelmi miniszter († 1965)
 1905 – Sós Endre magyar író, újságíró († 1969)
 1909
 Andrej Andrejevics Gromiko belorusz származású szovjet politikus, diplomata, külügyminiszter († 1989)
 Szentiványi Jenő magyar író († 1986)
 1911
 Győrffy Barna növénygenetikus, biokémikus, a magyarországi molekuláris genetikai kutatások jelentős alakja, az MTA tagja († 1970)
 Danny Oakes amerikai autóversenyző († 2007)
 1915 – Karl Bednarik osztrák festő, író, társadalomkritikai elkötelezettségű regények és esszék szerzője († 2001)
 1917 – Henri Salvador karibi francia énekes, előadóművész († 2008)
 1917 – Tapasztó János magyar színész, bábművész († 1979)
 1918 – Nelson Mandela Nobel-békedíjas dél-afrikai politikus († 2013)
 1920 – Eric Brandon brit autóversenyző († 1982)
 1921 – John Glenn amerikai politikus, űrhajós († 2016)
 1922 – Thomas Kuhn amerikai tudománytörténész és tudományfilozófus, ő vezette be a „paradigmaváltás” fogalmát, amely azóta központi kifejezéssé vált († 1996)
 1927 – Kurt Masur német karmester, Bambi-díjas († 2015)
 1931 – Barkó György romániai magyar színész, Kolozsvári Állami Magyar Színház örökös tagja
 1932
 Kertész Ákos Kossuth- és kétszeres József Attila-díjas magyar író († 2022)
 Jevgenyij Alekszandrovics Jevtusenko szovjet–orosz költő († 2017)
 1936
 Lehoczky Zsuzsa Kossuth-díjas magyar színésznő, kiváló művész, a nemzet színésze 
 Szabó Zoltán művészettörténész, festőművész, pap († 2022)
 1938 – Paul Verhoeven holland filmrendező
 1941 – Frank Farian (sz. Franz Reuther) német énekes, producer, a Boney M. együttes alapítója
 1945 – Duray Miklós szlovákiai magyar író, politikus († 2022)
 1946 – Holczreiter Sándor olimpiai bronzérmes, háromszoros világbajnok súlyemelő († 1999)
 1947 – Vennes Emmy magyar színésznő
 1950
 Egely György magyar feltaláló, szakíró
 Kolozsvári Grandpierre Miklós, képzőművész, grafikus, szobrász, festő.
 Pintér Sándor (labdarúgó), magyar labdarúgó, középpályás. 
 Richard Branson, brit üzletember, milliárdos, filantróp. A Virgin Group multinacionális vállalat alapítója.
 1952
 Forgách András magyar író, dramaturg, műfordító
 Karádi Judit magyar színésznő
 1954 – Hollós Máté magyar zeneszerző
 1955
 Bezerédi Zoltán Kossuth-díjas magyar színész
 Teresa Ann Savoy angol színésznő († 2017)
 1962 – Radó Denise Jászai Mari-díjas magyar színésznő, rendező, érdemes művész
 1965 – Besenczi Árpád Jászai Mari-díjas magyar színész, színházigazgató
 1967
 Vin Diesel amerikai színész
 Csík Csaba magyar színész
 1970
 Máté Mária magyar író, költő
 Gerendai Károly üzletember, kultúrszervező. 1993-ban létrehozta a Sziget Fesztivált.
 Novák Péter  magyar színész, énekes, szövegíró, zeneszerző, műsorvezető.
 1972
 Horváth Virgil magyar színész
 Mérai Katalin magyar színésznő
 1975 – Daron Malakian amerikai-örmény gitáros, a System of a Down nevű együttes gitárosa és volt vokalistája
 1977 – Sebestyén Balázs magyar műsorvezető
 1980 – Lukács Tihamér magyar labdarúgó
 1982 – Samir Bouguerra algériai birkózó
 1983 – George Bovell trinidadi úszó
 1984 – Vanessa Garcia Vega Puerto Ricó-i úszónő
 1985 – Chace Crawford amerikai színész
 1986 – Rétfalvi Tamás magyar színész
 1992 – Horváth Dániel magyar színész
 1996 – Major Erik magyar színész
 1997 – Bam Adebayo amerikai olimpiai bajnok kosárlabdázó

Halálozások 
 1100 – Bouillon Gottfried flamand lovag, katona, az első keresztes hadjárat vezetője (* 1060)
 1123 – Segni Szent Brúnó olasz püspök (* 1047 körül)
 1363 – Aragóniai Konstancia, az aragón trón örököse, Szicília (Trinacria) királynéja (* 1344)
 1610 – Caravaggio olasz festőművész (* 1571) 
 1623 – XV. Gergely pápa (* 1554) 
 1721 – Jean-Antoine Watteau francia festőművész (* 1684) 
 1817 – Jane Austen angol regényírónő (* 1775)
 1872 – Benito Juárez, Mexikó elnöke 1858–1872  (* 1806)
 1918 – Jelizaveta Fjodorovna Romanova orosz nagyhercegné (* 1864)
 1918 – Szergej Mihajlovics Romanov orosz nagyherceg (* 1869)
 1938 – Mária román királyné (* 1875)
 1939 – Witold Maliszewski lengyel zeneszerző és zenepedagógus (* 1873)
 1948 – Telcs Ede magyar szobrászművész (* 1872)
 1959 – Schlosser Imre magyar labdarúgó (* 1889)
 1973 – Jack Hawkins angol színész („Ben Hur”) (* 1910)
 1977 – Andor Ilona Liszt Ferenc-díjas magyar kórusvezető, karnagy, pedagógus, érdemes- és kiváló művész (* 1904)
 1980 – Komlós János ÁVH-s tiszt, író, konferanszié (* 1922)
 1982 – Roman Jakobson (er. Roman Oszipovics Jakobszon) orosz származású amerikai filológus, nyelvész (* 1896)
 1988 – Nico (Christa Päffgen), a The Velvet Underground együttes énekesnője (* 1938)
 1988 – Szentkuthy Miklós Kossuth-díjas magyar író, esszéíró, műfordító, a regényirodalom megújítója (* 1908)
 1997 – Csalog Zsolt József Attila-díjas magyar író, szociográfus (* 1935)
 1997 – Eugene Merle Shoemaker amerikai geológus, csillagász, a bolygótudományok egyik úttörője, a Shoemaker–Levy 9 üstökös névadója (* 1928)
 2013 – Halmos Béla Széchenyi-díjas magyar népzenész, népzenekutató (* 1946)
 2015 – Koltai Tamás Jászai Mari-díjas magyar újságíró, színikritikus, dramaturg (* 1942)
 2017 – Horváth Pál gépészmérnök, az Egyesült Izzó nyugalmazott vezérigazgató-helyettese (* 1923)
 2020  – Miura Haruma japán színész (* 1990)

Nemzeti ünnepek, világnapok 
 Uruguay: az alkotmány napja 
 Nemzetközi kaviár nap.

Jegyzetek 

Július napjai